Пантыфік адзначыў, што кантэкст Францыі, якая заўсёды знаходзілася пад моцным уплывам “міжземнаморскага вымярэння”, сведчыць пра багацце разнастайнасці, што з’яўляецца рэальным чалавечым, эканамічным, сацыяльным, культурным і рэлігійным патэнцыялам. Яшчэ больш важнымі з’яўляюцца прынцыпы субсідыярнасці і салідарнасці, палітычны дыялог і кансэнсус, а таксама пошук інтэгральнага развіцця ўсіх і кожнага. З гэтага пункту гледжання, каштоўнасці свабоды, роўнасці і братэрства з’яўляюцца знакавымі ў ажыццяўленні абавязкаў палітыка. Папа нагадаў, што ў палітычнай дыскусіі хрысціяне пакліканы садзейнічаць развіццю культуры сустрэчы паміж вернікамі ўсіх рэлігій і ўсімі людзьмі добрай волі.